CELEX: C2007/199/13
Language: da
Date: 2007-08-25 00:00:00
Title: Sag C-430/05: Domstolens dom (Første Afdeling) af 5. juli 2007 — Ntionik Anonymi Etaireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas mod Epitropi Kefalaiagoras (anmodning om præjudiciel afgørelse fra Symvoulio tis Epikrateias (Grækenland)) (Direktiv 2001/34/EF — artikel 21 — betingelserne for værdipapirers optagelse til officiel notering på en fondsbørs — prospekt — offentliggørelse af unøjagtige oplysninger — ansvarlige personer — bestyrelsesmedlemmer)

25.8.2007   
            
            
               DA
            
            
               Den Europæiske Unions Tidende
            
            
               C 199/8
            
         Domstolens dom (Første Afdeling) af 5. juli 2007 — Ntionik Anonymi Etaireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas mod Epitropi Kefalaiagoras (anmodning om præjudiciel afgørelse fra Symvoulio tis Epikrateias (Grækenland))
   (Sag C-430/05) (1)
   
   (Direktiv 2001/34/EF - artikel 21 - betingelserne for værdipapirers optagelse til officiel notering på en fondsbørs - prospekt - offentliggørelse af unøjagtige oplysninger - ansvarlige personer - bestyrelsesmedlemmer)
   (2007/C 199/13)
   Processprog: græsk
   Den forelæggende ret
   Symvoulio tis Epikrateias
   Parter i hovedsagen
   
      Sagsøgere: Ntionik Anonymi Etaireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas
   
      Sagsøgt: Epitropi Kefalaiagoras
   Sagens genstand
   Anmodning om præjudiciel afgørelse — Symvoulio tis Epikrateias — fortolkning af artikel 21 i Europa-Parlamentets og Rådets direktiv 2001/34/EF af 28. maj 2001 vedrørende betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer (EFT L 184, s. 1) — offentliggørelse af et prospekt med unøjagtige og vildledende oplysninger, som kan vildlede investorerne
   Konklusion
   Artikel 21 i Europa-Parlamentets og Rådets direktiv 2001/34/EF af 28. maj 2001 vedrørende betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer, skal fortolkes således, at den ikke er til hinder for, at en national lovgiver — såfremt de oplysninger, der er anført i et prospekt, der offentliggøres med henblik på værdipapirers optagelse til officiel notering på en fondsbørs, viser sig at være urigtige eller vildledende — indfører administrative sanktioner ikke blot mod de personer, der udtrykkeligt er nævnt i prospektet som ansvarlige for dette, men også mod udstederen af de nævnte værdipapirer og uden sondring mod medlemmer af bestyrelsen for udstederen, uanset om disse står anført som ansvarlige i prospektet.
   
      (1)  EUT C 60 af 11.3.2006.